Rikunarita-ORG/Wikinium huggingface dataset:
# உலக நினைவுப் பதிவேடுத் திட்டம்

**யுனெஸ்கோவின் உலக நினைவுப் பதிவேடுத் திட்டம்** (*Memory of the World Programme*) என்பது உலகளாவிய முக்கியத்துவம் வாய்ந்த ஆவண மரபுகளை அடையாளப்படுத்தவும், பாதுகாக்கவும் மேற்கொள்ளப்படும் ஒரு சர்வதேச முயற்சியாகும். மனிதக் குலத்தின் ஆவண மரபுகளை கூட்டு மறதி, புறக்கணிப்பு, காலப்போக்கில் சிதைதல், வேண்டுமென்றே அழியவிடுதல் போன்றவற்றிலிருந்து பாதுகாப்பதே இதன் நோக்கமாகும். உலகெங்கிலும் உள்ள மதிப்புமிக்க காப்பக சேகரிப்புகள், நூலக சேகரிப்புகள், தனியார் சேகரிப்புகளைப் பாதுகாக்கவும், அந்தப் பொருட்களுக்கான அணுகல், பொதுமக்களிடையே விழிப்புணர்வை அதிகரிக்கவும் இத்ததிட்டம் அழைப்பு விடுக்கிறது.

உலக நினைவுப் பதிவேட்டுத் திட்டம் துவக்கப்பட்டதைத் தொடர்ந்து, யுனெஸ்கோ உலக நினைவப் பதிவேட்டுத் திட்டமும், தன்னாட்சிப் பெற்ற தேசிய மற்றும் பிராந்திய பதிவேடுகளை உருவாக்க ஊக்குவிக்கப்படுகின்றன. அவை பெரிய பிராந்திய அல்லது தேசிய முக்கியத்துவம் வாய்ந்த ஆவண பாரம்பரியத்தில் கவனம் செலுத்துகின்றன, ஆனால் உலகளாவிய முக்கியத்துவம் வாய்ந்தவையாக இருக்கவேண்டிய அவசியம் இல்லை.

 மனிதர்களின் மற்றும் குடிமக்களின் உரிமைகள் சாற்றுரை (1789) முதல் பிரெஞ்சு அரசியலமைப்பை அரசியல் சமூகத்தில் பரப்புவதற்குப் பயன்படுத்தப்பட்டது.
## உலக நினைவுப் பதிவேட்டுத் திட்டம்

உலக நினைவுப் பதிவேடு என்பது கையெழுத்துப்படிகள், வாய்மொழி மரபுகள், ஒலி-காட்சிப் பொருட்கள், நூலகம், காப்பக சேகரிப்புகள் போன்ற உலகளாவில் முக்கியத்துவம் வாய்ந்த சிறந்த ஆவண மரபுகளைக் கொண்ட பட்டியலாகும். இது பன்னாட்டு ஆலோசனைக் குழுவின் பரிந்துரையின் பேரில் யுனெஸ்கோவின் இயக்குநர் ஜெனரலால் அங்கீகரிக்கப்பட்ட ஆவண பாரம்பரியப் பட்டியலாகும். இதற்கான தேர்வு அளவு கோள்களாக "உலக முக்கியத்துவம் மற்றும் சிறந்த உலகளாவிய விழுமியம்" என்பவை உள்ளன. இந்த மரபுகள் குறித்த விழிப்புணர்வை ஏற்படுத்துவதோடு, இந்தப் பதிவேட்டுத் திட்டத்திற்கு நிபுணர்களை அழைப்பதன் மூலம் அதன் பாதுகாப்பு, எண்ணியல் மயமாக்கல், பரப்புதலை மேம்படுத்துவதையும் நோக்கமாகக் கொண்டுள்ளது. பதிவேட்டில் அடையாளப்படுத்தப்பட்ட பொருட்களைப் பற்றிய தகவல்களை பரந்த அளவில் அணுகுவதற்கும் பரப்புவதற்கும் இந்த திட்டம் தொழில்நுட்பத்தைப் பயன்படுத்துகிறது.

பன்னாட்டுப் பதிவேட்டில் முதன் முதலில் 1997 இல் ஆவணங்கள் அடையாளப்படுத்தப்பட்டன. பதிவேட்டில் உள்ள பல்வேறு பண்புகளில் நாட்டார் இசைப் பதிவுகள்; பண்டைய மொழிகள் மற்றும் ஒலிப்பு ; சமய மற்றும் சமயச்சார்பற்ற பழைய கையெழுத்துப் பிரதிகளின் எச்சங்கள்; இலக்கியத்தில் புகழ்பெற்ற ஜாம்பவான்களின் கூட்டு வாழ்நாள் படைப்புகள்; அறிவியல் மற்றும் இசை; மைல்கல் திரைப்படங்கள் மற்றும் குறும்படங்களின் பிரதிகள்; உலகின் அரசியல், பொருளாதாரம் மற்றும் சமூக நிலையில் ஏற்பட்ட மாற்றங்களை ஆவணப்படுத்தும் பொருட்கள் ஆகியவை அடங்கும்.

2025 ஏப்ரல் நிலவரப்படி, பன்னாட்டுப் பதிவேட்டில் 570 ஆவண பாரம்பரியப் பொருட்கள் பொறிக்கப்பட்டுள்ளன.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 உலக நினைவுப் பதிவேடுத் திட்டம்
என்பதில் ஊடகங்கள் உள்ளன.

* அதிகாரப்பூர்வ இணையதளம்
# நிறுவன வரி

**நிறுவன வரி** அல்லது **வாணிபக்கழக வரி** (*Corporate Tax or Company Tax or Corporation Tax*); என்பது உலக அளவில் தொழில், வணிகம் மற்றும் சேவைகள் மூலம் கிடைக்கும் மொத்த லாபத்தின் மீது விதிக்கப்படும் வரியாகும். நிறுவன வரி விகிதம் நாட்டுக்கு நாடு வேறுபடுகிறது.

## இந்தியாவில் நிறுவன வரி

இந்தியாவில் இலாப நோக்கத்துடன் செயல்படும், உள்நாட்டு மற்றும் வெளிநாட்டைச் சேர்ந்த தொழில், வணிகம், கூட்டுறவு சங்கங்கள் மற்றும் சேவை நிறுவனங்கள் ஈட்டும் மொத்த இலாபத்தின் (Gross Profit) மீது, இந்திய வருமானவரிச் சட்டம், 1961இன் படி விதிக்கப்படும் வரியே நிறுவன வரி அல்லது **கார்ப்பரேட் வரி** ஆகும். இவ்வரி மத்திய நேரடி வரிகள் வாரியத்தின் கீழ் செயல்படும், வருமானவரித் துறை மூலம் வசூலிக்கப்படுகிறது.

மொத்த இலாபம் பத்து கோடிக்கு மேல் ஈட்டும் நிறுவனங்களுக்கு, தற்போது நிறுவன வரியாக 33.99 விழுக்காடும், குறைந்த பட்ச நிறுவன வரியாக 20.96 விழுக்காடு நிறுவன வரி வசூலிக்கப்படுகிறது. நிறுவன வரி மீது கூடுதல் வரி (surcharge), மற்றும் கல்வி வரியும் (Education Cess) வசூலிக்கப்படுகிறது.
சிறப்பு பொருளாதார மண்டலங்களில் செயல்படும் தொழில் மற்றும் வணிக நிறுவனங்களுக்கு அரசு, ஒரு குறிப்பிட்ட காலம் வரை நிறுவன வரி செலுத்துவதிலிருந்து விலக்கு அளித்துள்ளது.

## மேற்கோள்கள்

## வெளி இணைப்புகள்

* Times guide to corporate tax
* Tax from Companies, Cooperatives and Local Authorities
# சராத்தவ் மாகாணம்

| சராத்தவ் மாகாணம் Saratov Oblast |
| --- |
| மாகாணம் |
| Саратовская область |
|  கொடி சின்னம் |
| பண்: ஏதுமில்லை |
|  |
| நாடு |  உருசியா |
| நடுவண் மாவட்டம் | வோல்கா |
| பொருளாதாரப் பகுதி | வோல்கா |
| நிர்வாக மையம் | சராத்தவ் |
| அரசு |
|  • நிர்வாகம் | சராத்தவ் சட்டமன்றம் |
|  • ஆளுநர் | வலேரி ரதயேவ் |
| பரப்பளவு |
|  • மொத்தம் | 1,00,200 km2 (38,700 sq mi) |
|  • பரப்பளவு தரவரிசை | 36வது |
| மக்கள்தொகை  (2010 மக்கள் தொகை கணக்கெடுப்பு) |
|  • மொத்தம் | 25,21,892 |
|  • மதிப்பீடு (2018) | 24,62,950 (−2.3%) |
|  • தரவரிசை | 19வது |
|  • அடர்த்தி | 25/km2 (65/sq mi) |
|  • நகர்ப்புறம் | 74.5% |
|  • நாட்டுப்புறம் | 25.5% |
| நேர வலயம் | ஒசநே+4 () |
| ஐஎசுஓ 3166 குறியீடு | RU-SAR |
| அனுமதி இலக்கத்தகடு | 64, 164 |
| OKTMO ஐடி | 63000000 |
| அலுவல் மொழிகள் | உருசியம் |
| இணையதளம் |  |

**சராத்தவ் மாகாணம்** (*Saratov Oblast*, உருசியம்: Сара́товская о́бласть, *சராத்தொவ்சுக்கயா ஓபிலாஸ்த்*) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் ஆட்சி மையம் சராத்தவ் நகரம். 2010 ஆம் ஆண்டின் உருசிய மக்கள் தொகை கணக்கெடுப்பின்படி இப்பகுதியின் மக்கள்தொகை 2,521,892.

## புவியமைப்பு

சராத்தவ் ஓப்லஸ்து ஐரோப்பிய ரசியாவின் தென்கிழக்கிலுள்ள கீழ் வோல்கா வட்டாரத்தின் வடக்குப்பகுதியில் அமைந்துள்ளது.
கிழக்கு மேற்காக 575 கிலோமீட்டர்கள் (357 mi), வடக்கு தெற்காக 330 கிலோமீட்டர்கள் (210 mi) என்றவாறு பரவியுள்ளது.

ஓப்லஸ்தின் எல்லைகள்

* தெற்கில் வோல்காகிராத் ஓப்லஸ்து
* மேற்கில் வோரனெழ் ஓப்லஸ்து மற்றும் தாம்பவ் ஓப்லஸ்து
* வடக்கில் பென்சா ஓப்லஸ்து, சமாரா ஓப்லஸ்து, உல்யானவ்ஸ்க் ஓப்லஸ்து, ஒரென்பூர்க் ஓப்லஸ்து
* கிழக்கில் கசக்ஸ்தான்

## இயற்கை வளங்கள்

ஓப்லஸ்தில் பல நீர்நிலைகள் உள்ளன. ஓப்லஸ்தை இரண்டாகப் பிரிக்கும் வோல்கா ஆற்றைத் தவிர பல கனிப்பொருணீர்ப் படிவுகள் கண்டறியப்பட்டுள்ளன.

## மக்கள் வகைப்பாடு

2010 ஆம் ஆண்டு கணக்கெடுப்பின் படி, இப்பகுதியில், ஒவ்வொன்றிலும் இரண்டாயிரத்திற்கும் மேற்பட்ட மக்களைக் கொண்ட இருபது இனக்குழுக்கள் அங்கீகரிக்கப்பட்டுள்ளன:

* ரசியர்கள் (87.6%)
* கசாக்குகள் (3.1%)
* தாத்தார்கள் (2.2%)
* உக்ரைனியர்கள் (1.7%)
* ஆர்மீனியர்கள் (1.0%)
* அசர்பைஜானியர்கள் (0.6%)
* சுவாஷ் (0.5%)
* மர்தோவியர்கள் (0.4%)
* பாரம்பரிய செருமானியர்கள் (0.3%)
* வெள்ளை ரசியர்கள் (0.3%)
* செசென்கள் (0.2%)
* பிறர் (2.1%)
* ரசிய நிர்வாக தரவுத்தளங்களில் பதிவு செய்துள்ள 64,878 மக்களால் தங்களது இனம் குறித்து அறிவிக்க இயலவில்லை

## சமயம்

சராத்தவ் ஓப்லஸ்தில் சமயம் (2012)

  உருசிய மரபுவழி (30%)  பொதுவான கிறித்துவர் (4%)  இஸ்லாம் (2%)  நாட்டுப்புற மதம் (1%)  பிற கிழக்கு மரபுவழி (1%)  இந்து (0.5%)  இறை நம்பிக்கையுள்ள ஆனால் சமயப்பற்றற்றோர் (38%)  நாத்திகர் (16%)  பிறர் அல்லது பதில் தரவிரும்பாதோர் (7.5%)

2012 ஆண்டு மேற்கொள்ளப்பட்ட அலுவல்முறைக் கணக்கெடுப்பின் படி சராத்தவ் ஓப்லஸ்தின் மக்கள் தொகையில் 30% உருசிய மரபுவழித் திருச்சபையை பின்பற்றுகின்றனர். 4% எந்த மரபையும் சேராத பொதுவான கிறித்துவர்கள், 1% கிழக்கு மரபுவழி திருச்சபை கிறித்தவர்கள் 2% இஸ்லாமியர்கள், 1% ஸ்லாவிய நாட்டுப்புற மதம், 0.5% இந்து (வேதமுறை, கிருஷ்ணாவியம், தாந்திரியம்) 38% இறை நம்பிக்கையுள்ள ஆனால் சமயப்பற்றற்றோர் , 16% நாத்திகர்கள், 7.5% பிற மதங்களை சேர்ந்தவர்களாகவோ அல்லது கேள்விக்கு பதில் தரவிரும்பாதவர்களோ ஆவர்.

## மேற்கோள்கள்
# அலெக்சாந்தர் பூஷ்கின்

| அலெக்சாந்தர் பூஷ்கின் |
| --- |
| ஓரெஸ்டு கிப்ரீன்சுக்கி 1827 இல் வரைந்த பூஷ்கினின் ஓவியம் |
| பிறப்பு | அலெக்சாந்தர் செர்கேயெவிச் பூஷ்கின் (1799-06-06)6 சூன் 1799 மாஸ்கோ, உருசியப் பேரரசு |
| இறப்பு | 10 பெப்ரவரி 1837(1837-02-10) (அகவை 37) சென் பீட்டர்ஸ்பேர்க், உருசியப் பேரரசு |
| தொழில் | கவிஞர், புதின, நாடக எழுத்தாளர் |
| மொழி | உருசியம், பிரெஞ்சு |
| தேசியம் | உருசியர் |
| காலம் | உருசிய இலக்கியத்தின் பொற்காலம் |
| வகை | புதினம், கவிதைகள், நாடகம், சிறுகதை, தேவதைக் கதை |
| இலக்கிய இயக்கம் | புனைவியம் |
| குறிப்பிடத்தக்க படைப்புகள் | *இயூஜின் ஒனேகின்*, *காப்டனின் மகள்*, *போரிசு கோதுனோவ்*, *ருசுலானும் லுத்மீலாவும்* |
| துணைவர் | நத்தாலியா பூஷ்கினா (1831–1837) |
| பிள்ளைகள் | மரியா, அலெக்சாந்தர், கிரிகோரி, நத்தாலியா |
| குடும்பத்தினர் | செர்கே பூச்கின், நதியெஸ்தா கன்னிபெல் |
| கையொப்பம் |
|  |

**அலெக்சாந்தர் செர்கேயெவிச் பூஷ்கின்** (*Aleksandr Sergeyevich Pushkin*, உருசியம்: Алекса́ндр Серге́евич Пу́шкин, சூன் 6 [யூ.நா. மே 26] 1799 - பெப்ரவரி 10 [யூ.நா. சனவரி 29] 1837) உருசிய மொழியின் ஒரு சிறந்த கவிஞர், நாடகாசிரியர், எழுத்தாளர். மிகப்பெரிய கவிஞராக பலரால் கருதப்படும் இவர் நவீன உருசிய இலக்கியத்தின் நிறுவனர்.

பூஷ்கின் தனது கவிதைகளிலும் நாடகங்களிலும் உரைநடையைக் கையாள்வதில் முன்னோடியாகவிருந்தார். அத்துடன் ரஷ்ய இலக்கியத்தில் ஒரு தனித்துவமான கதைசொல்லும் பாங்கையும் உருவாக்கியிருந்தார். இவை முன்னெப்போதுமில்லாத அளவில் பிற்கால ரஷ்ய எழுத்தாளர்களிடம் மிகுந்த தாக்கத்தினை ஏற்படுத்தின.

### வாழ்க்கை

அலெக்சாந்தர் புஷ்கின் ரஷ்ய உயர்குடியைச் சேர்ந்த செர்கேய் புஷ்கினுக்கும் நதேழ்தா கண்ணிபாலுக்கும் மகனாக 1799ல் பிறந்தார்.
தன் மைத்துனரான ஜார்ஜா த அந்தேசுடனான துப்பாக்கிச் சண்டையில் குண்டடிபட்டு இறந்தார்.

### மேற்கோள்கள்
# பன்னாட்டு மன்னிப்பு அவை

பன்னாட்டு மன்னிப்பு அவை| உருவாக்கம் | சூலை1961 பீட்டர் பெனன்சன் என்பவரால் ஐக்கிய இராச்சியத்தில் |
| வகை | இலாப நோக்கற்றது |
| தலைமையகம் | இலண்டன், ஐக்கிய இராச்சியம் |
| தலைமையகம் | * உலகளாவியது
 |
| சேவைகள் | மனித உரிமைகளைப் பாதுகாத்தல் |
| துறைகள் | சட்ட ஆலோசனை, ஊடக அறிவிப்பு, நேரடி முறையீட்டு செயற்பாடுகள், ஆய்வு, lobbying |
| உறுப்பினர்  | 7 மில்லியனுக்கும் அதிகமான உறுப்பினர்களும் ஆதரவாளர்களும் |
| செயலாளர் நாயகம் | சலில் செட்டி |
| வலைத்தளம் | www.amnesty.org |

ஐக்கிய நாடுகள் அவையின் **மனித உரிமைகள் அறிக்கை**யில் வெளிப்படுத்தப்பட்டவாறும் அது போன்ற பிற சாசனங்களில் வெளிப்படுத்தவாறும் மனித உரிமைகளை உலகெங்கும் வலியுறுத்தவும் பாதுகாக்கவும் ஏற்படுத்தப்பட்ட ஒர் இலாப நோக்கற்ற அமைப்பே **சர்வதேச மன்னிப்பு சபை** அல்லது **பன்னாட்டு மன்னிப்பு அவை** (*Amnesty International*) ஆகும். இவ்வமைப்பானது ஐக்கிய இராச்சியத்தில் 1961 ஆம் ஆண்டு ஆரம்பிக்கப்பட்டது. பன்னாட்டு மன்னிப்பு அவை உலகளாவிய ரீதியில் நடைமுறையில் இருக்கும் மனித உரிமைகளையும் உலகில் பன்னாட்டு ரீதியாக ஏற்றுக்கொள்ளப்பட்ட மனித உரிமைகளையும் ஒப்பிட்டு அவ்வாறு மனித உரிமைகள் மதிக்கப்படா இடங்களில் அதை நடைமுறைப்படுத்துமாறு கோரிக்கை விடுக்கப்படும். மனித உரிமைகளை மீறுபவர்களுக்கு மக்களூடாக இக்கருத்துக்களை முன்னெடுத்துச் சென்று அழுத்தம் கொடுக்கப்படும்.

1977 ஆம் ஆண்டின் அமைதிக்கான நோபல் பரிசு இவ்வமைப்பிற்கு வழங்கப்பட்டது.

## மேற்கோள்கள்

## வெளி இணைப்புகள்

* Amnesty International web site
# அடி (அளவை)

**1 அடி** =| SI அலகுகள் |
| --- |
| 0.3048 மீ | 304.8 மிமீ |
| அமெரிக்க அலகுகள் / பிரித்தானிய அலகுகள் |
| 1 அடி | 12 அங் |

**அடி** (*Foot*) என்பது பிரித்தானிய அளவை முறை மற்றும் அமெரிக்க அளவை முறைகளில் ஒரு நீள அலகாகும். ஒரு அடியானது அண்ணளவாக ஒரு மீட்டரில் மூன்றில் ஒரு பகுதியாகும்; அதாவது 0.3048 மீட்டர் ஆகும். 12 அங்குலங்கள் (Inch) சேர்ந்து ஒரு அடியும் மூன்று அடிகள் சேர்ந்து ஒரு யார் (Yard) ஆகும். அடியை குறிக்க ′ என்ற குறியையும் அங்குலத்தை குறிக்க ″ என்ற குறியையும் பயன்படுத்துவர். எடுத்துக்காட்டாக, 6′ 2″ என்பது ஆறு அடி 2 அங்குலங்களை குறிக்கும்.

## மேற்கோள்கள்
# ஊகான்

| ஊகான்
武汉市 |
| --- |
| துணை மாகாண நகரம் |
| From top: Wuhan and the யாங்சி ஆறு, Yellow Crane Tower, Wuhan Custom House, and Wuhan Yangtze River Bridge |
|  குபெய்யில் அமைவிடம் |
| நாடு | சீன மக்கள் குடியரசு |
| மாகாணம் | ஊபேய் |
| மாவட்ட மட்ட கோட்டங்கள் | 13 |
| சிறு நகரக் கோட்டங்கள் | 153 |
| குடியிருப்பு | கிமு 1500 |
| பரப்பளவு |
|  • மொத்தம் | 8,494.41 km2 (3,279.71 sq mi) |
| ஏற்றம் | 37 m (121 ft) |
| மக்கள்தொகை  (2013) |
|  • மொத்தம் | 1,02,20,000 |
|  • அடர்த்தி | 1,200/km2 (3,100/sq mi) |
|   | 2013 |
| நேர வலயம் | ஒசநே+8 (சீன நேரம்) |
| அஞ்சல் குறி | **4300**00–**4304**00 |
| இடக் குறியீடு | 0027 |
| GDP | 2014 |
|  - மொத்தம் | ரென்மின்பி 1.01 திரில்லியன் USD 161 பில்லியன் (8-வது) |
|  - தலைக்கு | CNY 98,527 USD 15,764 (11-வது) |
|  - வளர்ச்சி |  9.7% |
| License plate prefixes | 鄂A 鄂O (police and authorities) |
| இணையதளம் | www.wuhan.gov.cn |

**ஊகான்** (*Wuhan*, [ù.xân] (கேட்க)) என்பது சீனாவில் அமைந்துள்ள ஒரு நகரமாகும். இது சீன மக்கள் குடியரசுவில் உள்ள ஹுபேய் மாகாணத்தின் தலைநகரமும் ஆகும். ஊகான் மத்திய சீனாவில் அதிக மக்கள் தொகையைக் கொண்ட பிரதான நகரங்களில் ஒன்றாகும். யாங்சி ஆற்றுத் தடத்தின் மத்திமப்பகுதியில் யாங்சியும் ஹான் ஆறும் குறுக்கிடும் இடத்தில் ஜியான்கான் சமவெளியின் கிழக்கில் அமைந்துள்ளது. வுசாங், ஹனோகு, ஹான்யங் ஆகிய மூன்று நகரங்களின் ஒன்றிணைப்பால் உருவானதால் ஊகான் *சீனாவின் பொதுச்சாலை* எனக் குறிப்பிடப்படுகிறது. மற்ற முதன்மை நகரங்களுடன் இணைக்கும் பல தொடர்வண்டித் தடங்கள், சாலைகள், விரைவுச் சாலைகள் இந்நகரின் வழியாகச் செல்வதால் இது போக்குவரத்து மையமாகவும் விளங்குகின்றது. உள்நாட்டுப் போக்குவரத்தில் இந்த நகருக்கான முதன்மையான பங்கினைக் கொண்டு சில நேரங்களில் இது "சீனாவின் சிகாகோ" என வெளிநாட்டு ஊடகங்களால் அழைக்கப்படுகின்றது.

மாவட்ட தகுதி பெற்றுள்ள ஊகான் போக்குவரத்தைத் தவிரவும் அரசியல், பொருளாதார,நிதிய,பண்பாட்டு,கல்வித் தளங்களில் மத்திய சீனாவின் முதன்மை மையமாக கருதப்படுகிறது. 1927இல் குவோமின்டாங்கின் இடதுசாரிப் பிரிவின் வாங் ஜிங்வே தலைமையில் அமைந்த அரசின் கீழ் சீனா இருந்த சில காலத்திற்கு அதன் தலைநகரமாக ஊகான் இருந்தது. பின்னர் 1937இல் சீனாவின் போர்க்காலத் தலைநகரமாகவும் இருந்துள்ளது.

ஊகான் உடற்பயிற்சிக் களரி 2011க்கான ஆசிய கூடைப்பந்தாட்டப் போட்டிகளை நடத்தியுள்ளது. 2019இல் நடைபெறவுள்ள கூடைப்பந்தாட்ட உலகக் கோப்பைப் போட்டிகளின் நிகழிடங்களில் இதுவும் ஒன்றாகும்.

## மேற்கோள்கள்

## வெளி இணைப்புகள்

* ஊகான் குறித்த அரசு வலைத்தளம் பரணிடப்பட்டது 2012-04-15 at the வந்தவழி இயந்திரம்
* ஊகான் டைம் பரணிடப்பட்டது 2013-01-25 at the வந்தவழி இயந்திரம்
* கூகுள் நிலப்படங்களில் ஊகான்
* விக்கிச்செலவில் செலவு வழிகாட்டி: ஊகான்
# பேசெல்

| பேசெல் |
| --- |
| சுவிட்சர்லாந்தின் மாநகராட்சி |
| Mittlere Brücke over the Rhine |
|  சின்னம் |
| பேசெல்-இன் அமைவிடம்
 |
| நாடு | சுவிட்சர்லாந்து |
| கன்டோன் | Basel-Stadt |
| மாவட்டம் | n.a. |
| அரசு |
|  • நகரத்தந்தை | *Regierungspräsident (Basel-Stadt)* Guy Morin GPS/PES (as of 2008) |
| பரப்பளவு |
|  • மொத்தம் | 23.85 km2 (9.21 sq mi) |
| ஏற்றம் | 260 m (850 ft) |
| தாழ் புள்ளி (Rhine shore, national border at Kleinhüningen) | 244.75 m (802.99 ft) |
| மக்கள்தொகை  (2018-12-31) |
|  • மொத்தம் | 1,77,595 |
|  • அடர்த்தி | 7,400/km2 (19,000/sq mi) |
| இனம் | Basler |
| நேர வலயம் | ஒசநே+01:00 (ம.ஐ.நே) |
|  • கோடை (பசேநே) | ஒசநே+02:00 (ம.ஐ.கோ.நே) |
| அஞ்சல் குறியீடு(கள்) | 4000 |
| SFOS இல. | 2701 |
| Surrounded by | Allschwil (BL), Binningen (BL), Birsfelden (BL), Bottmingen (BL), Huningue (FR-68), Münchenstein (BL), Muttenz (BL), Reinach (BL), Riehen (BS), Saint-Louis (FR-68), Weil am Rhein (DE-BW) |
| இணையதளம் | www.basel.ch SFSO statistics |

**பேசெல்** (ஆங்கில உச்சரிப்பு: /ˈbɑːzəl/ or **Basle** /ˈbɑːl/ (இடாய்ச்சு: *Basel*, pronounced [ˈbaːzəl]) 1,66,000 மக்களுடன் சுவிச்சர்லாந்து நாட்டின் மூன்றாவது மக்கள்தொகை மிகுந்த நகரமாக உள்ளது. பேசெல் பிரஞ்சு மற்றும் ஜெர்மனியின் எல்லைகள் சந்திக்கும் இடத்தில் அமைந்துள்ளது; இந்நகரம் சுவிச்சர்லாந்து நாட்டின் இரண்டாவது பெரிய நகர்ப்புற பகுதியாகும். சுவிச்சர்லாந்தின் வடமேற்கு பகுதியில் ரைன் நதியின் கரையில் அமைந்துள்ளது, வேதியியல் மற்றும் மருந்து துறையில் முக்கிய தொழில்துறை மையமாகவும் செயல்படுகிறது. சுவிச்சர்லாந்தின் மிக முக்கியமான கலாச்சார மையமாகவும் உள்ளது.

## மேலும் பார்க்க

* பேசெல் விலங்குக் காட்சியகம்

## மேற்கோள்கள்

## வெளி இணைப்புகள்

* நகர இணையத்தளம் பரணிடப்பட்டது 2009-02-20 at the வந்தவழி இயந்திரம்
# தங்கப் பதக்கம்

தங்கப் பதக்கம்
**தங்கப் பதக்கம்** என்பது பொதுவாக இராணுவமில்லாத புலத்தில் அதிகபட்ச பரிசாக வழங்கப் படும் பதக்கமாகும். அதன் பெயர், பதக்கத்தில் பூசுவதற்காகவும், கலப்பு உலோகமாகவும் துளியளவு தங்கம் பயன்படுத்தப் பட்டதன் காரணமாக உருவானது. பதினெட்டாம் நூற்றாண்டில் இருந்து, தங்கப் பதக்கங்கள், கலைத்துறையில் வழங்கப்பட்டு வருகின்றன.

## மேற்கோள்கள்
# ஸ்ரீராம் பாலாஜி

நா. ஸ்ரீராம் பாலாஜி| 2021 இன்டர்நேஷனக்ஸ் டி டென்னிஸ் டி வென்டீயில் பாலாஜி |
| முழுப் பெயர் | ஸ்ரீராம் பாலாஜி நாராயணசாமி |
| நாடு |  இந்தியா |
| வாழ்விடம் | கோயம்புத்தூர், தமிழ்நாடு, இந்தியா |
| பிறப்பு | 18 மார்ச்சு 1990 (1990-03-18) கோயம்புத்தூர், தமிழ்நாடு |
| உயரம் | 182செமீ |
| விளையாட்டுகள் | வலக்கை |
| பரிசுப் பணம் | $439,334 |
| ஒற்றையர் போட்டிகள் |
| சாதனைகள் | 0–1 (0% ஏடிபி உலக சுற்றுப்பயணம் மற்றும் பெருவெற்றித் தொடர் முக்கிய சமநிலை போட்டிகள், மற்றும் டேவிசுக் கோப்பை) |
| பட்டங்கள் | 0 |
| அதிகூடிய தரவரிசை | No. 287 (19 சூன் 2017) |
| இரட்டையர் போட்டிகள் |
| சாதனைகள் | 23–34 (40.35% ஏடிபி உலக சுற்றுப்பயணம் மற்றும் பெருவெற்றித் தொடர் முக்கிய சமநிலை போட்டிகள், மற்றும் டேவிசுக் கோப்பை) |
| பட்டங்கள் | 0 |
| அதியுயர் தரவரிசை | No. 67 (10 சூன் 2024) |
| தற்போதைய தரவரிசை | No. 67 (10 சூன் 2024) |
| பெருவெற்றித் தொடர் இரட்டையர் முடிவுகள் |
| ஆத்திரேலிய ஓப்பன் | 2R (2023, 2024) |
| பிரெஞ்சு ஓப்பன் | 3R (2024) |
| விம்பிள்டன் | 2R (2018) |
|
பதக்கத் தகவல்கள்

|  |
| --- |
|  |
| **நாடு  இந்தியா** |
| Men's tennis |
| தெற்காசிய விளையாட்டுப் போட்டிகள் |
|  | 2019 Kathmandu/Pokhara | Mixed Doubles |
|  | 2019 Kathmandu/Pokhara | Men's team |
|  | 2019 Kathmandu/Pokhara | Men's Doubles |

 |
| இற்றைப்படுத்தப்பட்டது: 25 மே 2024. |

**ஸ்ரீராம் பாலாஜி** (*Sriram Balaji*, பிறப்பு 18 மார்ச் 1990) என்பவர் ஒரு இந்திய தொழில்முறை டென்னிஸ் வீரர் ஆவார். இவர் 2024 சூன் 10 அன்று ஏடிபி இரட்டையர் உலக தரவரிசையில் 67 இடத்திலும், 2017 சூன் 19 அன்று ஒற்றையர் தரவரிசையில் உலகளவில் 287 இடத்திலும் உள்ளார்.

பாலாஜி ஃப்யூச்சர் சர்க்யூட்டில் மொத்தம் 9 ஐடிஎஃப் ஒற்றையர் பட்டங்களையும், சர்க்யூட்டில் 43 இரட்டையர் ஐடிஎஃப் ஃபியூச்சர்ஸ் மற்றும் 6 சேலஞ்சர் இரட்டையர் பட்டங்களையும் வென்றுள்ளார். இவர் தற்போது இந்திய டேவிஸ் கோப்பை அணியில் உள்ளார். இவர் 2017 மார்ச்சில் ரோகன் போபண்ணாவுடன் இணைந்து டேவிஸ் கோப்பைக்காக முதன் முதலில் விளையாடினார். 2017 மார்ச்சில் இந்தியா 3-0 என்ற கோல் கணக்கில் வென்று டேவிஸ் கோப்பை உலக பிளே ஆஃபில் நுழைந்தது. 2024 பாரிஸ் ஒலிம்பிக் விளையாட்டுப் போட்டியில் கலந்து கொள்ள தேர்வு பெற்ற ரோகன் போபண்ணா தன்னுடன் இணைந்து விளையாட ஸ்ரீராம் பாலாஜியைத் தேர்வு செய்துள்ளார். இதன் வழியாக 2024 பாரிஸ் ஒலிம்ப்பிக் விளையாட்டுப் போட்டிகளில் ஸ்ரீராம் பாலாஜி விளையாடத் தேர்வாகியுள்ளார்.

## தனிப்பட்ட வாழ்க்கை

இவர் நாராயணசாமி, ஜெயந்தி இணையருக்கு மகனாக கோயம்புத்தூரில் பிறந்தார். இவர் தனது ஒன்பது வயதில் டென்னிஸ் விளையாடத் தொடங்கினார். கோயம்புத்தூரில் உள்ள கேந்திரிய வித்யாலயா மற்றும் பெர்க்ஸ் மெட்ரிகுலேசன் மேல்நிலைப் பள்ளியில் தனது பள்ளிப்படிப்பை முடித்தார். கோயம்புத்தூரில் உள்ள பெர்க்ஸ் டென்னிஸ் அகாதமியில் தனது டென்னிஸ் வாழ்க்கையைத் தொடங்கினார். இவர் தற்போது ஜெர்மனியில் உள்ள ஷுட்லர்-வாஸ்கே டென்னிஸ் பல்கலைக்கழகத்தில் பயிற்சி பெற்று வருகிறார். நீச்சலும், புத்தகங்களைப் படிப்பதும் இவரது பொழுதுபோக்குகளாகும். இவருக்கு பிடித்த டென்னிஸ் வீரர் ரோஜர் பெடரர். பாலாஜி தற்போது இந்தியத் தரைப்படையில் இளநிலை அதிகாரியாக உள்ளார். இவரது விளையாட்டு முயற்சிகளுக்கு தரைப்படை ஆதரவு அளித்துவருகிறது.

## மேற்கோள்கள்

## வெளி இணைப்புகள்

* ஏடிபி தளத்தில் ஸ்ரீராம் பாலாஜி பக்கம்
* பன்னாட்டு டென்னிசு கூட்டமைப்பில் ஸ்ரீராம் பாலாஜி